Diari Oficial de la Generalitat Valenciana


Sumari del DOGV 7304, del 26-06-2014 (2014/5746)

Notificació de la sentència dictada en el procediment ordinari número 961/2013.
-------------------------------------------------------------------------------

### Dades del document

Número de DOGV
:   7304

Data del DOGV
:   26-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5746


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el procediment ordinari número 961/2013. [2014/5746]  
En el juí ordinari 961/2013, seguit a instàncies de Cafento Levante, SLU, contra Industrias Forcada Martí, SL, s'ha dictat la sentència que, literalment, diu el següent:  
  
«Sentència 52/2014  
Castelló de la Plana, 2 d'abril de 2014  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist estes actuacions de juí ordinari, promogudes per la procuradora Elia Peña Chordá, que actua en representació de Cafento Levante, SL, sota la direcció lletrada d'Eugenio Mata de la Torre, contra Industrias Forcada Martí, SL (declarada en rebel·lia), atenent les següents:  
[...]  
  
Dispositiva  
Estime íntegrament la demanda interposada per la procuradora dels tribunals Elia Peña Chordá, en nom i representació de Cafento Levante, SL, contra Industrias Forcada Martí, SL, i condemne la demandada:   
  
- Que satisfaça a l'actora la quantitat total de 22.214,42 euros des de la data en què es va subscriure l'últim contracte de reconeixement de deute, més els seus interessos, segons el que disposa la Llei 3/2004, per la qual s'establixen mesures de lluita contra la morositat en les operacions comercials:  
· 20.146,13 euros des de la data en què es va subscriure l'últim contracte de reconeixement de deute (07.07.2011) fins que siga abonat el deute en els termes exposats.  
· 2.068,29 euros des del venciment de cada una de les factures impagades fins que siga abonat el deute indicat en els termes exposats.  
  
- Al pagament de les costes del procediment.  
Notifiqueu esta resolució a les parts en els termes acordats, i advertiu-los que, en contra, es pot interposar un recurs d'apel·lació, que s'haurà d'interposar davant d'este jutjat dins del termini de 20 dies, comptats des de l'endemà de la notificació, on s'exposen les al·legacions en què es base la impugnació, a més d'esmentar la resolució apel·lada i els pronunciaments que impugnen. De conformitat amb el que establix la disposició addicional 15a de la Llei Orgànica del Poder Judicial ?introduïda per la Llei Orgànica 1/2009, de 3 de novembre?, per a recórrer, la part recurrent haurà de constituir un depòsit per import de 50 euros, que s'haurà de consignar en el compte de consignacions d'este jutjat, sense que puga considerar-se preparat el recurs, si el depòsit no estiguera constituït.  
Estan exempts de constituir el depòsit: el ministeri fiscal, l'Estat, les comunitats autònomes, les entitats locals i els organismes autònoms que en depenen.  
Esta és la meua sentència, de la qual s'ha de deixar un testimoniatge en les actuacions, que, jutjat definitivament en primera instància, pronuncie, mane i firme.»  
  
I atés que el demandat, Industrias Forcada Martí, SL, es troba en parador desconegut, expedisc este edicte a fi que li servisca de notificació de forma deguda.  
  
Castelló de la Plana, 4 de juny de 2014.- El secretari judicial: Jesús María Abad Gallego.